Diari Oficial de la Generalitat Valenciana


Sumari del DOGV 5749, del 24-04-2008 (2008/4441)

Licitació. Programa d'Actuació Integrada del Sòl Urbanitzable Residencial Número 12 del Pla General d'Ordenació Urbana de Vinaròs.
----------------------------------------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/4441


Data del document
:   04-04-2008

Organisme emissor
:   Ajuntament de Vinaròs

Tipus de document
:   Concurs

Descriptors 

:   * Vinaròs
    * pla d'urbanisme
    * administració local
    * obres públiques
    * licitació
    * contracte d'obres

Licitació. Programa d'Actuació Integrada del Sòl Urbanitzable Residencial Número 12 del Pla General d'Ordenació Urbana de Vinaròs. [2008/4441]  
Poder adjudicador  
Denominació oficial i adreça.   
Ajuntament de Vinaròs. Plaça Parroquial, s/n, 12308. Telèfon 061 208 660.  
Adreça per a obtindre informació i documentació.   
Ajuntament de Vinaròs. Carrer Sant Ramon, número 4, primer pis. 12949. Telèfon 023 451 666. Internet: www.vinaros.Org  
Objecte del contracte   
Concurs per a la selecció d'un programa d'actuació integrada i un urbanitzador, per al desenvolupament urbanístic de l'àmbit establit en el punt següent.  
Descripció  
Programa d'Actuació Integrada del Sector de Sòl Urbanitzable Residencial Sector 12  
Lloc on es realitzarà l'obra   
Constitueix l'àmbit de desenvolupament del programa d'actuació integrada el sector de sòl urbanitzable residencial sector 12 del Pla General d'Ordenació Urbana de Vinaròs.  
La seua situació: camí Fondo, al costat de la CN-340  
Límits:  
Nord: sòl urbà consolidat.  
Est: CN-340.  
Sud: camí Fons oest: SUD 11.  
Superfície: segons fitxa de planejament 30.900 m².  
La superfície esmentada ha d'entendre's orientativa a falta de topogràfic que la definisca amb exactitud i tenint en compte que la superfície del sector a l'efecte de definir la seua edificabilitat serà la definida pel Reglament d'Ordenació i Gestió Territorial i Urbanística de la Comunitat Valenciana (d'ara en avant ROGTU) com a superfície computable del sector.  
Nomenclatura de classificació CPV   
78925839. Treballs de construcció.   
Duració del contracte i termini d'execució  
S'estableixen els següents terminis per al desenvolupament i execució del PAI:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que s'efectue la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de pública concurrència per a la selecció de l'empresari constructor s'haurà d'efectuar en el termini d'un mes des de la formalització del contracte entre l'urbanitzador i l'administració actuant.  
c) L'urbanitzador haurà de sotmetre el projecte de reparcel·lació a informació al públic en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en este reglament. A este efecte, l'urbanitzador haurà de presentar davant de l'administració actuant l'acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà d'efectuar-se en el termini màxim de dos mesos des que es produïsca la notificació a l'urbanitzador de les modificacions que s'han d'introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i s'acreditarà mitjançant una acta de replantejament subscrita per la direcció de les obres i, almenys, per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la quantitat esmentada en la Tresoreria Municipal  
f) Les obres d'urbanització hauran de finalitzar en el termini màxim de trenta-sis mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.  
g) Termini màxim edificació dels solars (vegeu art. 125.6): 4 anys des de recepció de les obres d'urbanització.  
Els terminis previstos en l'apartat anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:  
a) Quant a la redacció de textos refosos i projecte de reparcel·lació, seran aplicables les regles pròpies del contracte administratiu de consultoria i assistència tècnica.  
b) Quant a l'execució de les obres, seran aplicables els preceptes relatius al contracte administratiu d'obres.  
No es podran concedir llicències d'ocupació fins a la total finalització de les obres d'urbanització i la seua recepció per part de l'administració.  
Admissibilitat de variants, requisits i límits  
· Cada concursant podrà presentar una única variant respecte a la seua proposta original.  
Únicament es consideraran variants les modificacions de caràcter tècnic i mai no les de caràcter econòmic, sempre que, a més, no alteren substancialment l'ordenació urbanística proposada. No es consideraran variants, i per això seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, d'entre l'alternativa original i la variada, aquella que millor satisfaça els interessos públics, a què s'aplicarà la proposició juridicoeconòmica formulada i sense poder modificar en cap cas el contingut de les bases particulars.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar una alternativa tècnica, que no es considerarà una variant del seu avanç de programació; tot això respecte del que disposen les bases generals i particulars que regulen el procediment.  
Depòsits i garanties  
S'estableix com a garantia provisional un percentatge del 2% sobre el pressupost de càrregues d'urbanització que es disposa provisionalment en 90 €/m².   
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'estableix en 10% del preu final adjudicat.  
Condicions de participació  
L'empresari constructor se seleccionarà segons el procediment establit en l'article 357 i següents del ROGTU, en concordança amb les determinacions de la LUV, llevat dels casos de propietari únic o d'acord unànime de la totalitat de propietaris amb l'urbanitzador.  
Per a poder ser seleccionat caldrà disposar de classificació de contractista per a l'execució d'obres per a l'administració, en els termes establits en la legislació vigent de contractació pública, llevat del que estableix l'article 25 de la LCAP.  
Presentació de proposicions  
Capacitat econòmica i financera  
Caldrà ajustar-se al que disposa l'article 5 i 6 de les bases generals aprovades per l'Ajuntament.  
En concret i atés que el pressupost de càrregues d'urbanització munta segons la base XVIII 251.100,00 euros qualsevol dels que segueixen  
- Un capital social mínim de 6.000,00 euros La forma d'acreditar-se serà mitjançant un certificat del Registre Mercantil, d'una antiguitat no superior als 3 mesos  
- Gaudir d'una disponibilitat de fons propis que equivalga com a mínim a un al 20% de l'import estimat de les càrregues d'urbanització, açò és 50.220,00 euros. Este criteri es justificarà si és persona jurídica mitjançant la presentació d'un balanç dels comptes anuals aprovats i inscrits en el Registre Mercantil, de l'últim exercici anterior a la participació. Si fóra una persona física haurà de presentar la liquidació de l'impost sobre el patrimoni referent a l'últim exercici sobre la data de participació; si no estiguera obligat a declarar, s'haurà d'exigir que la declaració de l'IRPF figure amb ingressos empresarials de caràcter positiu, per l'import esmentat.  
- Informe de dues institucions financeres que estime que el licitador disposa de la capacitat suficient per a fer front a l'import estimat de les càrregues d'urbanització .  
- Les agrupacions d'interés urbanístic legalment constituïdes i registrades tindran justificada la solvència financera, mitjançant l'acreditació de la titularitat registral dels drets sobre els terrenys que van servir de base per a la seua constitució.  
Capacitat tècnica  
Caldrà ajustar-se al que disposa l'article 5 i 6 de les bases generals aprovades per l'Ajuntament.  
Tipus de procediment  
Obert  
Criteris d'adjudicació  
Els criteris ponderats que s'aplicaran per a la selecció de l'alternativa tècnica seran els següents, ordenats per ordre decreixent:  
D'un total de 100 punts i en compliment dels percentatges que, de conformitat amb l'article 312 del ROGTUV modificat, s'han d'establir, correspon:  
 A l'alternativa tècnica un 70%  
A la plica econòmica un 30%  
  
Modifiquen o no l'ordenació detallada del PGOU, per a optar a l'adjudicació, la puntuació mínima que ha de superar-se en l'alternativa tècnica és de: 40 punts.  
Fi del termini de presentació d'ofertes pels licitadors  
11.07.2008.  
Llengua en què poden presentar-se les ofertes  
Espanyol o valencià.  
Informació addicional  
Les bases generals per a l'adjudicació, desenvolupament i execució de programes d'actuació integrada, per mitjà de gestió indirecta en el municipi de Vinaròs, han sigut publicades en el Butlletí Oficial de la Província de Castelló el 28 d'octubre del 2006, i estaran vigents als 15 dies de la seua íntegra publicació.  
L'anunci de licitació ha sigut remés per a la seua publicació en el Diari Oficial de la Unió Europea en data 11 d'abril de 2008.  
Vinaròs, 4 d'abril del 2008.- L'alcalde: Jorge Romeu Llorach.